钦定古今图书集成/理学汇编/经籍典/第052卷 > 《河图纳音例》
## 钦定古今图书集成/理学汇编/经籍典/第052卷 > 《河图纳音例》

一六、　　水之体数、　　火之用数

先天卦序坤艮水居之土以五为用数，故五土之卦，坤艮居一六水数之位，明水纳土成音也。

《二七》、　　火之体数，　　土之用数

先天卦序：“坎水居之” ，火以一六为用数，故一六水之卦，坎居七火数之位，明火纳水成音也。

《三八》：　　木之体数，　　木之用数

《先天卦序》震木位于本数之八，以木自能成音也；故本卦自居本数之位。

《四九》、　　金之体数，　　金之用数

《先天卦序》：干金位于本数之九，兑金位于本数之四，以金自能成音，故本卦自居本数之位。

五十：　　土之体数，　　水之用数。

土居中寄位。四季纳火成音离火以土寄位者也。故火二与木三交互其用子居母位。母居子位。

案：《河图》乾居九数，兑居四数，“厥数惟金，厥卦惟金；震
居八数，厥数惟木，厥卦惟木”，数与卦相合也，至于他
数与卦若不相似焉者，何也？此当于纳音求之，金自
能成音，故兑干之金，从本数，居四与九。木自能成音，
故震之木，从本数，居八。若夫水一六数，纳土成音，水
遂从土数五，故坤土、艮土，往居水之一六位；火二七
数，纳水成音，火遂从水数一六，故坎水往居火之七
位，土纳火成音，曷为火，不居土五之位，土分旺寄位
者也，故离火遂与巽木交互其位，离火居木三之位，
子依母也；巽木居火二之位，母从子也。此八卦之象，
合《河图》之数然也。